b'\n_START_ARTICLE_\nTerapevtski indeks\n_START_PARAGRAPH_\nTerapevtski indeks zdravila je razmerje med srednjim smrtnim odmerkom (LD\xe2\x82\x85\xe2\x82\x80) in srednjim terapevtskim odmerkom (ED\xe2\x82\x85\xe2\x82\x80); torej med koli\xc4\x8dino u\xc4\x8dinkovine, ki pri polovici populacije povzro\xc4\x8di smrt in koli\xc4\x8dino, ki pri polovici populacije izzove pri\xc4\x8dakovan terapevtski u\xc4\x8dinek:_NEWLINE_Terapevtski\\ indeks = {{LD_{50}}\\over{ED_{50}}}_NEWLINE__NEWLINE_Zgornja formula velja za podatke, pridobljene iz \xc5\xa1tudij na \xc5\xbeivalih. Pri ljudeh se terapevtski indeks izra\xc4\x8duna kot razmerje med srednjim toksi\xc4\x8dnim odmerkom (TD\xe2\x82\x85\xe2\x82\x80), ki pri polovici opazovanih osebkov povzro\xc4\x8di toksi\xc4\x8dne u\xc4\x8dinke, in srednjim terapevtskim odmerkom (ED\xe2\x82\x85\xe2\x82\x80), ki pri polovici opazovanih osebkov povzro\xc4\x8di ustrezen zdravilni u\xc4\x8dinek:_NEWLINE_Terapevtski\\ indeks = {{TD_{50}}\\over{ED_{50}}}_NEWLINE__NEWLINE_Pri u\xc4\x8dinkovinah, ki imajo zelo nizek terapevtski indeks, je potrebna velika previdnost, saj se toksi\xc4\x8dni u\xc4\x8dinki izka\xc5\xbeejo pri relativno majhnem prekomernem odmerjanju. Zato je velikokrat treba sproti spremljati krvno koncetracijo tak\xc5\xa1nih substanc. U\xc4\x8dinkovini z nizkim terapevtskim indeksom sta na primer teofilin in paracetamol. V nasprotju pa imajo na primer betalaktamski antibiotiki (npr. penicilin) visok terapevtski indeks.'